TLAČOVÁ SPRÁVA

12. júla 2022

**SAINT-GOBAIN EASTERN EUROPE**

**Slovensko a Česká republika**

Súčasťou Skupiny Saint-Gobain sa stala česká spoločnosť V-systém elektro špecializujúca sa na rekuperáciu, fotovoltaiku a podlahové vykurovanie.

**Spoločnosť V-systém elektro, s.r.o., ktorá sa špecializuje na udržateľné riešenia v nízkoenergetických stavbách, sa od 1. júla tohto roku stala súčasťou Skupiny Saint-Gobain, lídra na globálnom trhu stavebných materiálov. Skupina si od akvizície sľubuje najmä rozšírenie svojho súčasného portfólia o nové riešenia, ktoré zapadajú do jej dlhodobej vízie udržateľného stavebníctva. Pre V-systém elektro spojenie predstavuje príležitosť ďalšieho rozvoja a rastu v nadnárodnom meradle.**

Spoločnosť V-systém elektro pôsobí na českom a slovenskom trhu už viac ako 20 rokov a medzi jej produkty patrí najmä riadené vetranie s rekuperáciou, podlahové vykurovanie, fotovoltaické panely či ochrana proti námraze a zamŕzaniu.

*„Služby, ktoré poskytujeme trhu, plánujeme rozšíriť v oblasti užšieho prepojenia s produktmi z globálneho portfólia Saint-Gobain. Vďaka tomu budeme schopní klientom ponúknuť premyslenejšie a komplexnejšie služby a dodávky, postavené na mnohoročných skúsenostiach s energeticky udržateľnými budovami,“* hovorí Jan Pešout, výkonný riaditeľ a konateľ firmy.

Spojenie V-systém elektro so Saint-Gobain napĺňa strategický plán Skupiny podnikať na rýchlo rastúcich a inovatívnych trhoch a stať sa lídrom v ľahkých konštrukciách a udržateľnom stavebníctve. Spoločnosti V-systém elektro zase toto partnerstvo prinesie nové trhové perspektívy a možnosť rastu.

*„Stavebné materiály, ktoré vyrábame, zvyšujú energetickú efektivitu budov. Riešenia, ktoré ponúka spoločnosť V-systém elektro, túto ponuku výrazne rozširujú,“* dodáva CEO Saint-Gobain pre východnú Európu Tomáš Rosák.

Saint-Gobain Construction Products CZ a.s., preberá 100 % majetkovej účasti V-systému. V úlohe konateľa a výkonného riaditeľa spoločnosti naďalej zostáva Ján Pešout. V jeho osobe bude zaistená kontinuita vo fungovaní, organizácii a riadení spoločnosti i napĺňaní jej obchodnej stratégie. Štruktúru vedenia rozšíri Zdeněk Staško, finančný riaditeľ Saint-Gobain Construction Products CZ a.s. a Robert Kudrna, personálny riaditeľ Saint-Gobain východná Európa. Tí sa stávajú ďalšími konateľmi.

**O Skupine SAINT-GOBAIN**

Svetový líder v ľahkých konštrukciách a udržateľnom stavebníctve, Saint-Gobain navrhuje, vyrába a distribuuje materiály a služby pre stavebníctvo a priemysel. Jeho komplexné riešenia pre renováciu verejných a súkromných budov, ľahké konštrukcie a dekarbonizáciu stavebníctva a priemyslu sú vyvíjané v rámci sústavného inovačného procesu a poskytujú udržateľnosť a výkonnosť. Záväzok Skupiny sa riadi jej poslaním „MAKING THE WORLD A BETTER HOME“.

**€44,2 miliard obrat 2021**

**166 000 zamestnancov,**

**pôsobí v 75 krajinách**

**Záväzok dosiahnutia uhlíkovej neutrality do roku 2050**

Pre viac informácií o Skupine

Saint-Gobain navštívte

<https://www.saint-gobain.sk/>a sledujte náš [FB profil](https://www.facebook.com/SaintGobainSlovensko)

**Kontaktná osoba:**

Ing. Jakub Benda,

hovorca Saint-Gobain CZ a SK

Mobil: 724 738 135 E-mail: [jakub.benda@saint-gobain.com](mailto:jakub.benda@saint-gobain.com)

**O spoločnosti V-systém elektro**

Dodávateľ komplexných riešení a technológií pre pasívne a úsporné domy. Spracovateľ energetických certifikátov vyhovujúcej platnej legislatíve. Optimalizuje stavby pre podmienky výstavby a maximálne využitie štátnych dotácií ako napr. Plán obnovy a odolnosti Slovenskej republiky. Dodáva riadené vetranie s rekuperáciou tepla, úsporné, ekologické vykurovanie, fotovoltaické elektrárne s ľahkým a intuitívnym ovládaním, ďalej ochranu vonkajších plôch proti tvorbe námrazy, ochranu odkvapov a potrubia proti zamŕzaniu.

Pre viac informácií o V-systém elektro

Navštivte [*www.v-system.cz*](http://www.v-system.cz) a sledujte facebook [@vytapeni.vetrani.fotovoltaika](https://www.facebook.com/vytapeni.vetrani.fotovoltaika/)

**Kontaktná osoba:**

Ing. Lajla Hradilová-Kotačková, marketing manažerka V-systém elektro

Mobil: 725 983 210 E-mail: lajla.kotackova@v-system.cz